ความหมายของคนเก็บตัวคืออะไร ฝึกพัฒนาการอยู่กับตัวเอง
คนที่ขี้อายมัก "ต้องการ" ที่จะมีสังคมแต่ทำไม่ได้ เพราะพวกเขาจะรู้สึกไม่สบายใจ แต่คนที่เก็บตัวนั้น "เลือก" ที่จะไม่มีปฏิสัมพันธ์กับสังคมในบางกรณี เพราะว่าพวกเขาต้องการพลังงานทางใจ (หรือเติมพลัง) จากการอยู่คนเดียว นักจิตวิทยาชื่อดัง คาร์ล ยุง (Carl Jung) ผู้ซึ่งบัญญัติคำว่า "คนเปิดเผย" (Extroverted) และ "คนเก็บตัว" (Introverted) ได้กล่าวไว้ว่าไม่มีใครคนใดที่เป็นคนเปิดเผยหรือเก็บตัวได้อย่างสมบูรณ์แบบ  คนส่วนใหญ่จะมีบุคลิกผสมกันระหว่างบุคลิกเปิดเผยกับบุคลิกเก็บตัว แต่จะมีแนวโน้มไปทางใดทางหนึ่งมากกว่า คนส่วนใหญ่ที่มักแสดงคุณสมบัติทั้งทางด้านอารมณ์ จิตใจ ร่างกาย และจิตวิญญาณได้เป็นอย่างดีจะเป็นคนที่มีความสมดุลระหว่างบุคลิกเก็บตัวและบุคลิกเปิดเผย  ตัวอย่างเช่น ถ้าเราชอบการอยู่คนเดียวมากกว่าและรู้ถึงธรรมชาติของการเป็นคนเก็บตัว เราก็จะลองเสี่ยงและท้าทายตัวเองโดยการเข้าไปมีปฏิสัมพันธ์กับคนกลุ่มใหญ่เพื่อเติมเต็มชีวิตให้กับตัวเองด้วยวิธีที่แปลกใหม่และน่าสนใจ เช่นเดียวกันกับคนเปิดเผย ถ้าเราเป็นพวกใช้ชีวิตกับปาร์ตี้ เราอาจจะใช้ประโยชน์จากการเพิ่มคำว่า "หมดเวลาแล้ว" ในชีวิต เช่น สละเวลามาอยู่กับตัวเองโดยการเดินไปรอบๆ ชุมชนหรืออ่านหนังสือสัก 15 นาทีต่อวัน ในขณะที่คนเปิดเผยมักจะคิดถึงว่าข้างนอกมีอะไรเกิดขึ้นบ้างเป็นอันดับแรก คนเก็บตัวก็มักจะครุ่นคิดอยู่กับโลกในจิตใจของตัวเอง สิ่งหนึ่งที่จะช่วยให้เราหันไปจดจ่ออยู่กับตัวเองได้คือการจดบันทึก ซึ่งก็คือการเขียนบันทึกประจำวันนั่นเอง ลองถามตัวเองด้วยคำถามเหล่านี้   ตอนนั้นฉันรู้สึกอย่างไร แล้วทำไมถึงรู้สึกเช่นนั้น วันนี้จะได้เรียนรู้อะไรบ้าง แล้วเรียนรู้จากใคร มีความคิดอะไรเข้ามาในหัวบ้าง แล้ววันนี้ฉันคิดถึงใคร วันนี้ต่างจากเมื่อวานอย่างไร ต่างจากอาทิตย์ที่แล้วอย่างไร หรือต่างจากปีที่แล้วอย่างไร ฉันควรรู้สึกขอบคุณเรื่องอะไร มีใครที่ดูเหงาๆ บ้าง แล้วทำไมถึงเป็นเช่นนั้น จินตนาการและความคิดพัฒนามาจากการสังเกตโลกภายนอก ยิ่งคุณสังเกตมากเท่าไร ก็ยิ่งเห็นและเชื่อมต่อสิ่งต่างๆ ที่กระจัดกระจายให้เป็นแนวคิดเดียวกันได้มากยิ่งขึ้น   เมื่อคุณอยู่กับตัวเองได้แล้ว คุณสังเกตเห็นอะไร บนโลกนี้มีอะไรบ้างที่สร้างความประทับใจให้คุณ ความคิดสร้างสรรค์สามารถได้รับการพิจารณาในฐานะ "การครุ่นคิดอยู่กับตัวเอง" ได้ โดยมีความสนใจจากภายนอกเข้ามาเกี่ยวข้อง แต่งเรื่องสั้น สร้างสรรค์ผลงานศิลปะ เช่น งานจิตรกรรม ประติมากรรม งานวาดเขียน และอื่นๆ อีกมากมาย อ่านวารสารศิลปะ แต่งเพลง แต่งกลอน กิจกรรมบางประเภทจะปลูกฝังความอดทนและยังสามารถคลายความเครียดและความเบื่อหน่ายในช่วงที่คุณ "ต้อง" อยู่คนเดียวได้ สิ่งเหล่านี้คือกิจกรรมที่น่าสนใจ   อ่านหนังสือ ถักนิตติ้งหรือโครเชต์ เขียนโปรแกรม ฟังเพลง เล่นดนตรี ออกไปเดินหรือปีนเขาคนเดียว ไม่ว่าสิ่งนั้นจะเกี่ยวข้องกับพลังทางจิตใจหรือความคิดในระดับลึก เช่น การทำสมาธิหรือใช้เวลาไปกับการเรียนรู้สิ่งใหม่ๆ อะไรก็ตามในมุมมองของคุณที่เปลี่ยนไปหรือมากขึ้นจะช่วยส่งเสริมบุคลิกเก็บตัวของคุณ  การฝึกเจริญสติ (Practicing mindfulness) หรือขับรถแบบเซ็น (Zen driving) ก็ช่วยฝึกบุคลิกเก็บตัวได้เช่นกัน  การค้นหาสิ่งลึกลับทางวิทยาศาสตร์ (จักรวาลหรือทฤษฎีควอนตัม) ก็เป็นประสบการณ์ภายในจิตใจเช่นกัน บางครั้งการอยู่คนเดียวและค้นหาจิตใจภายในก็เป็นสิ่งที่ "น่าเบื่อ" สำหรับคนเปิดเผย คุณจะเริ่มคิดถึงพลังงานจากสิ่งเร้าภายนอก ให้พยายามคิดถึงการเรียนรู้วิธีอยู่กับตัวเองเหมือนกับการเริ่มเล่นกีฬาใหม่ๆ ซึ่งเป็นสิ่งที่คุณไม่ถนัดมาก่อน ในตอนแรกจะรู้สึกว่ามันซ้ำๆ และรู้สึกอึดอัด แต่เมื่อคุณผ่านช่วงนี้ไปได้ คุณจะรู้สึกสนุกไปกับมัน  จำไว้เสมอว่าการสนใจกับสิ่งภายในตัวไม่ใช่ภูเขาที่รอจะถูกปีนข้ามผ่านไป จริงๆ แล้วนั้นคนเก็บตัวส่วนใหญ่จะใช้ "เวลาส่วนตัว" เพื่อเติมพลังให้กับตัวเอง เวลาส่วนตัวอาจเป็นหนทางที่ดีในการเติมพลังหลังจากที่หมดพลังไปกับการเข้าสังคมหรือกับการมีปฏิสัมพันธ์กับคนที่เปิดเผย
อย่าสับสนระหว่างการเป็นคนเก็บตัวกับการเป็นคนขี้อาย. จำไว้เสมอว่าคนส่วนใหญ่จะไม่เป็นคนเปิดเผยหรือเก็บตัวโดยสมบูรณ์แบบ. พิจารณาถึงข้อดีของการเป็นคนเปิดเผยกับการเป็นคนเก็บตัว. จดบันทึก. ส่งเสริมความคิดสร้างสรรค์ในระดับปัจเจกบุคคล. มีความสุขกับงานที่ต้องทำคนเดียว. ยกระดับความตระหนักรู้ของตัวเอง. อดทนเข้าไว้.
https://www.wikihow.com/Be-More-Introverted-if-You%27re-an-Extrovert https://www.wikihow.com/Be-More-Introverted-if-You%27re-an-Extrovert
What Being an Introvert Means Developing Introverted Practices